**Vorbiţi naibii româneşte**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sacrificată-i limba română

în fiecare clipă Doamne iar

de tâmpiţii care au în gură

nu litere ci pietre de hotar

În fiecare clipă Doamne iar

parcă am fi o naţie păgână

vai ne ducem limba la altar

şi o sacrificăm de voie bună

Parcă am fi o naţie păgână

iar tâmpiţii care au o gură

nu doine înjurături îngână

sacrificată-i Limba Română

Cu fiecare vorbă Doamne vai

facând navetă între iad şi rai

Costel Zăgan, CEZEISME APROXIMATIVE